1949-től a "Vasas Mávag", 1953-tól a "Budapesti Vörös Meteor" asztaliteniszezője volt. 1953-tól szerepelt a magyar válogatottban. Jelentős eredményeit párosban, illetve a magyar csapat tagjaként érte el. Az 1956-os magyarországi forradalom után férjével együtt külföldre távozott és Ausztráliában telepedett le. Sportpályafutását ezután is folytatta, hamarosan Ausztrália elsőszámú női asztaliteniszezőjévé vált. 1970-ig szerepelt az ország válogatottjában. Tíz alkalommal nyert egyéniben ausztrál nemzeti bajnokságot és számos nemzetközi bajnokságon végzett az első helyen. Fia, Robbie később szintén az ausztrál asztalitenisz-válogatott tagja volt.